Ir-Regolament tal-Kummissjoni (KE) Nru 1526/2001
tas-26 ta’ Lulju 2001
li jemenda r-Regolament (KEE) Nru 388/92 li jistabbilixxi r-regoli dettaljati għall-implimentazzjoni ta’ l-arranġamenti speċifiċi għall-provvista tal-prodotti taċ-ċerejali għad-dipartimenti Franċiżi ta’ barra (FOD) u li jistabbilixxi bilanċ pjanat ta’ provvista
Il-Kummissjoni tal-Komunitajiet Ewropej,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 3763/91 tas-16 ta’ Diċembru 1991 li jintroduċi miżuri speċifiċi rigward ċerti prodotti agrikoli għall-benfiċċju tad-dipartimenti Franċiżi ta’ barra [1], kif l-aħħar emendat bir-Regolament (KE) Nru 1448/2001 [2], u partikolarment l-Artikolu 2(6) tiegħu,
Billi:
(1) Il-kwantitajiet tal-prodotti eliġibbli għall-arranġamenti speċifiċi ta’ provvista huma determinati skond il-bilanċi perjodiċi stmati li jistgħu jkunu riveduti skond il-ħtiġiet essenzjali tas-suq wara li jkunu kkunsidrati l-mixjiet tal-produzzjoni lokali u tal-kummerċ tradizzjonali.
(2) Skond l-Artikolu 2 tar-Regolament (KEE) Nru 3763/91, il-bilanċ stmat tal-provvista tal-prodotti taċ-ċerejali lil FOD għall-2001 kien stabilit bir-Regolament tal-Kummissjoni (KEE) Nru 388/92 [3], kif l-aħħar emendat bir-Regolament (KE) Nru 110/2001 [4]. Sabiex jintlaqgħu l-bżonnijiet ta’ dan ir-reġjun, l-emendi jridu jsiru lil dan il-bilanċ stmat ta’ provvista. Wara, ir-Regolament (KEE) Nru 388/92 għandu jkun emendat.
(3) Il-miżuri li hemm provduti f’dan ir-Regolament huma skond l-opinjoni tal-Kumitat Amministrattiv taċ-Ċereali,
ADOTTAT DAN IR-REGOLAMENT:
Artikolu 1
L-Anness mar-Regolament (KEE) Nru 388/92 huwa mibdul bl-Anness ma’ dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Jibda jgħodd mill-1 ta’ Jannar 2001.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta’ Lulju 2001.